Puhun tänään oikean mielenlaadun rakentamisesta.
KRISTUKSEN MIELI
Jokainen teko perustuu ajatukseen, josta se sai alkunsa.
Sille on syynsä, -
että Isä haluaa meidän vangitsevan ajatuksemme kuuliaisiksi.
Jos ajatusta ei ole vangittu kuuliaiseksi, -
ajatus vangitsee meidät ikävällä tavalla.
Ajatukset voivat johtaa menestykseen tai tappioon.
Ajatukset joko edistävät tai estävät hengellistä kasvua.
Jokainen teko perustuu ajatukseen, josta se sai alkunsa.
Vääränlainen ajattelu synnyttää siis ei-toivottua käyttäytymistä.
Luen jakeet Jaak. 1:5-8.
ÄIkää järkyttykö! Luen vähän Raamattua.
Jaak. 1:2. "Veljeni, pitäkää pelkkänä ilona, -
kun joudutte moninaisiin kiusauksiin."
Se on siis hyvä juttu!
Kiusauksista siis pitäisi iloita. Jihuu! Onneksi olkoon, minä!
Siitä pitää kertoa kavereillekin, ja he saavat olla kateellisia!
"Tietäen, että teidän uskonne kestäväisyys koetuksissa -
saa aikaan kärsivällisyyttä, ja kärsivällisyys tuottakoon -
täydellisen teon, että te olisitte täydelliset ja eheät -
ettekä missään puuttuvaiset!"
Koettelemusten tarkoituksena on antaa eikä ottaa pois.
Ne vievät eteenpäin ja edistävät kasvua.
Siksi niistä pitäisi iloita. Jumala sallii ne viisaudessaan, -
vaikka Hänen vallassaan olisi estää ne helposti.
Hän siis antaa koettelemuksen, -
koska siten Hän johdattaa uuteen paikkaan ja voiteluun.
Kumppanuuteen Jumalan kanssa kuuluu aina nauru.
Kumppanuus on iloa, se edellyttää naurua.
Kumppanuuteen kuuluu hymy ja virne, -
koska taivaassa ei ole synkisteleviä Ihaa-aaseja.
Ihaat ovat muuttuneet silmänräpäyksessä.
"Mutta jos joltakin teistä puuttuu viisautta, -
anokoon sitä Jumalalta, joka antaa kaikille alttiisti -
ja soimaamatta, niin se hänelle annetaan.
Mutta anokoon uskossa, ollenkaan epäilemättä; -
sillä joka epäilee, on meren aallon kaltainen, -
jota tuuli ajaa ja heittelee. Älkään sellainen ihminen -
luulko Herralta mitään saavansa, kaksimielinen mies, -
epävakainen kaikilla teillään."
Jokaiseen tilanteeseen sopii yksi ajattelutapa:
se, mitä Jeesus tilanteesta ajattelee.
Kun siis opettelemme vaeltamaan Jumalan kanssa, -
opettelemme ajattelemaan, niin kuin Hän ajattelee.
Taivumme näkemään tilanteen Jumalan näkökulmasta, -
Hänen sydämestään, rakkaudestaan ja tarkoitusperistään käsin.
Taivutamme tekomme Jumalan tahdon mukaisiksi, -
jotta saisimme suuremman siunauksen.
Entä jos jokainen tilanne tarjoaa suuremman siunauksen?
Uskon, että niin on. Avokätisyydessään -
Jumala antaa joka tilanteessa jotain konkreettista, -
minkä voi vastaanottaa ilolla.
Pitäkää pelkkänä ilona kohtaamianne koettelemuksia, -
sillä niiden tarkoitus on se, ettei teiltä puuttuisi mitään.
Ajatusten on johdettava siihen pisteeseen, -
jossa voi vastaanottaa olosuhteista riippumatta.
On mahdotonta vastaanottaa, -
jos mielemme ei ole uudistunut.
Jokainen tilanne tarjoaa tilaisuuden ajatella loistavasti -
Jumalasta, itsestäsi ja kohtaamastasi tilanteesta.
Kristuksen mieli on syvällisin, oivaltavin, -
ihmeellisin tapa ajatella!
Hän näkee asioita, joita emme voisi kuvitellakaan.
Kristuksen mieli avaa silmämme näkemään, -
mitä Taivas on tekemässä.
Oikea ajattelutapa synnyttää aina uskoa.
Asian ydin on tämä:
Lähtökohta takaa aina lopputuloksen.
Huonoista lähtökohdista ei pääse haluttuun tulokseen.
Jos aloitamme lähtökohdasta, -
jonka Jumala on asettanut jokaista ongelmaa varten...
Hän on asettanut sinulle lähtökohdan.
Lähtökohdan, johon voit tulla ja löytää yhteyden Jumalaan.
Kun löytää lähtökohdan, -
pysyy siinä, hyväksyy sen ja tunnustaa sen Isälle, -
pääsee varmasti haluttuun lopputulokseen.
Pitäisi aina muistaa yksi erittäin tärkeä asia:
Joka tilanteessa on löydettävä se lähtökohta, -
missä Jumala voi puhua sinulle ja valmistaa sinua -
vastaanottamaan tarjolla olevan suuremman siunauksen.
Joskus tilanteet voivat sokaista meidät.
Se valtaa koko näkökentän ja peittää kaiken muun näkyvistä.
Jokainen tilanne sisältää suuremman siunauksen.
Lähtökohta takaa lopputuloksen.
Pyhän Hengen tehtävä on osoittaa lähtökohta.
Se on osa kasvua Kristuksessa, -
yhteyden löytäminen Jumalaan joka tilanteessa.
Erilaisessakin tilanteessa etsit lähtökohtaa, -
koska tiedät, että se on olemassa.
Lähtökohta on olemassa siksi, että Jumala on kuka on.
Sen vuoksi, miten Hän sinut näkee.
Ja siksi, että Hänen riemullinen tehtävänsä -
tehdä meistä kaikista Kristuksen kaltaisia.
Mikään ei saanut Jeesusta lannistumaan.
Hän oli aina yhteydessä Isään.
Hän teki vain sen, mitä näki Isän tekevän -
ja sanoi vain sen, mitä Isä sanoi.
Jokaisessa tilanteessa lähtökohta on se, -
että ymmärrämme, mitä Isä haluaa sanoa tai tehdä.
Lähtökohta on löydettävä, ja Pyhä Henki osoittaa sen.
Lähtökohta takaa tuloksen kohtaamissamme olosuhteissa.
Joka tilanteessa on siis kriittinen ja jännittävä piste.
Se on jihuu-hetki.
Päivä ilman sellaista hetkeä aiheuttaa vieroitusoireita.
Raamattu sanoo, että hänestä on teidän olemisenne -
Kristuksessa Jeesuksessa. Siinä on lähtökohtamme.
Kaikki, mikä tapahtuu tässä tilanteessa, -
tapahtuu Jeesukselle minussa.
Jeesus vetää Taivasta puoleensa. Siksi Isä asetti meidät Häneen.
Hän asetti meidät Kristukseen ja Hänet meihin, -
Koska Jeesus meissä vetää valtakuntaa puoleensa.
Sen tulisi tehdä elämästä erittäin mielenkiintoista!
"Mitäköhän Jeesus minussa vetää puoleensa juuri nyt?"
Pelon, ahdistuksen, epäilyksen ja epäuskon kierre on katkaistava, -
koska kaksimielinen mies on epävakaa.
En tiedä, miten on kaksimielisen naisen laita...
Ehkä vain miehet horjuvat kahtaalle.
Ehkä vain tässä tapauksessa miehet eivät katso sukupuoleen.
Siihen menee jonkin aikaa...
Kaikki tapahtuu teissä olevalle Jeesukselle.
Kaikki tapahtuu uudelle ihmisellenne.
Vaikka kamppailemme minkä asian kanssa tahansa, -
Isän näkökulma on selvä.
Hän sanoo, että te olette uusi luomus.
Vanha on kadonnut, uusi on tullut tilalle.
Se tarkoittaa, että ihmiskunta luotiin kahdesti.
Ensiksi ennen ristiä, toiseksi ristin jälkeen.
Ennen ristiä Vanhan Testamentin aikaan -
Pyhä Henki laskeutui ihmisten ylle -
tietyksi aikaa tiettyä tarvetta varten.
Oli aikoja, jolloin Jumala vieraili ihmisten luona.
Hän laskeutui ihmisten ylle -
ja antoi voiman ja voitelun tiettyjä tehtäviä varten.
Se oli ensimmäinen luomakunta. Jumala laskeutui ihmisten ylle.
Ylösnousemuksen jälkeen syntyi uudenlainen ihmisjoukko.
Jumala ei ole heidän yllään, vaan Jumala elää heissä.
Uuden testamentin aika ei ole Jumalan vierailujen aikaa, -
vaan läsnäolon aikakausi. Jumala on meidän keskellämme.
Jeesus sanoi, että valtakunta on sisäisesti teissä.
Valtakunta kulkee mukanamme.
Jumala ei enää ole yllämme, vaan Hän vaikuttaa sisäisesti.
Hän on asettunut sinne asumaan.
Olemme uusi ihmisryhmä, jollaista ei ole ennen nähty.
Sitä tarkoittaa uusi luomus. Elämme läsnäolon aikaa.
Meidän tehtävämme on ylläpitää Jumalan asuinpaikkaa.
Sitä kutsutaan läsnäolossa pysymiseksi.
Opimme pysymään ja olemaan siinä, kuka Jeesus meille on.
Opimme, että Jumala on kanssamme joka tilanteessa, -
koska Hän asuu sisäisessä, hengellisessä ihmisessäni.
Jumala ei vaikuta meihin ulkoa päin, -
Hän vaikuttaa sisäisesti, sillä Hän asuu sisällämme.
Minusta ainakin nuo olivat hyviä uutisia...
Hyvä uutinen on se, että vanha ihminen on kuollut.
Opimme elämään Jumalalle.
Saamme kuolla synnille, mutta elää Jumalalle.
Vihollinen soisi mielellään meidän elävän synnille, -
ja olevan huonoissa väleissä Jumalan kanssa.
Mikä valehtelija hän onkaan!
Herra kuitenkin käskee meitä pitämään itsemme kuolleina -
kaikille niille asioille, jotka jääväisivät meidät -
ja elävänä Hänelle, koska Hän tekee meistä hyväksyttyjä.
On keskityttävä identiteettiin, joka meillä on Jeesuksessa.
Jokaisessa tilanteessa on etsittävä Hänen näkökulmaansa.
Haluan tietää, mitä Jeesus ajattelee, -
mitä Hän rukoilee, jotta voin rukoilla samaa, -
haluan nähdä ongelman, niin kuin Hän sen näkee.
En tee mitään, ennen kuin saan siitä ilmestyksen.
Haluan tietää, mikä on lähtökohtani, -
koska haluan, että se takaa lopputuloksen.
Raamatun mukaan Kristus meissä on kirkkauden toivo.
Luottavainen toivo siihen, että jotain loistavaa tapahtuu.
Emme halua olla Kristuksessa ja jäädä paitsi Jumalan kirkkautta.
Jokaisessa tilanteessa on mahdollisuus kirkkauteen.
Koska Jeesus on täynnä kirkkautta ja Hän asuu sinussa, -
sinussakin on jonkun verran kirkkautta.
Voitte sanoa vierustoverille, että hän hohkaa kirkkautta.
Raamatussa sanotaan, -
No niin! Riittää jo.
Teille kun antaa vähän periksi...
Raamatun mukaan elämme, liikumme ja olemme Hänessä.
Se kattaa kaikki tilanteet, olosuhteet ja elämänalat.
Hänessä me elämme ja liikumme ja olemme.
Välillämme on yhteys, jota Hän haluaa vahvistaa -
tilanteiden avulla, jotka Hän sallii tai jopa aiheuttaa.
Lähtökohta on identiteettimme uutena luomuksena Kristuksessa.
Vanha on kadonnut, kaikki on uutta ja Jumalasta.
Olipa ongelma millainen tahansa...
Kaikki ongelmat ovat jo Kristuksessa, -
koska Kristus elää meissä.
Jos elämme Kristuksessa -
myös ongelmat kuuluvat Hänelle.
Jokainen ongelmasi on Kristuksessa, -
koska sinäkin olet Hänessä.
Siinä on lähtökohta! Nyt vetäkää henkeä.
Sali tuntuu mustalta aukolta. Kohta joudun madonreikään -
ja päädyn johonkin rinnakkaistodellisuuteen.
Jos olet Kristuksessa, niin on sinun tilanteesikin!
Siinä on järkeä, eikö olekin? Vastatkaa. Kiitos!
Tuntuu, kuin puhuisin hindustania tai jotakin...
Ongelmamme ovat jo Kristuksessa, ja se on hyvä uutinen!
Emme siis voi epäonnistua.
Me olemme Kristuksessa, joten niin ovat ongelmammekin.
Siinäpä Jihuu-hetki.
Jokaiseen ongelmaan on jo olemassa ratkaisu, -
jonka Jumala haluaa toteuttaa.
Se on loistavaa ajattelua. Jokaiselle ongelmalle -
on jo asetettu lopputulos, jonka Jumala haluaa toteuttaa.
Mielenkiintonne taisi juuri herätä.
"Siistiä! Pitääkin tarkastella ongelmia uudemman kerran -
ja selvittää ne siunaukset, jotka niiden kautta saan!"
Olosuhteiden ei ikinä pidä antaa hämärtää identiteettiä.
Jeesus on kaikki ja kaikissa.
Hänessä meillä on jumalainen etulyöntiasema.
Lähtökohta takaa lopputuloksen.
2.Kor. 2:14: Jumala kuljettaa meitä aina voittosaatossa.
Voittoisat ajatukset ovat hyvä lähtökohta.
"Minä päihitän tämän ongelman!"
Minua syytetään siitä, että korostan voitonriemua, -
ja niinhän minä teenkin!
Myönnän auliisti tuon syytöksen.
Miksi haluaisit elää toisin?
Miksi varautuisit tappioihin?
Sen sijaan joka kerta voisimme varautua voittoon.
Jokaisessa tilanteessa lähtökohta tulisi olla se, -
että odotamme löytävämme meitä varten varatun voiton.
Ongelman tarkoituksena on tuoda minut lähelle Jumalaa, -
missä voin voittaa jotakin.
1.Kor. 15:57: Jumala antaa meille voiton Kristuksessa.
Taistelemme siis voitosta käsin, emme voittoa kohti.
Voitto on lähtökohtamme. Emme yritä päästä jonnekin, -
vaan olemme jo siellä, ja meidän täytyy vain tietää se.
Läpimurto, lopputulos ja voitto on jo asetettu sinun kohdallesi.
Loistava ajattelutapa on sitä, että ylistän Herraa, -
kunnes oivallan, mitä Jumalalla on varalleni. Vasta sitten toimin.
On todella tärkeää iloita ja kiittää. Iloitsemme siksi, -
että Jumala on kanssamme eikä Hän ikinä hylkää meitä.
Kiitämme, koska Hänelllä on ratkaisu ongelmaamme.
Kiitän jo etukäteen, sillä Jeesuksessa minua suositaan.
Epäsuosio Kristuksessa elävälle olisi lainvastaista.
Lain mukaan elämä Kristuksessa on sitä, -
että Hänessä saamme kaiken, minkä puolesta Hän tekee töitä.
Hän tekee taivaassa paljon meidän puolestamme.
Hän rukoilee puolestamme, jotta hoksaisimme tämän asian.
Hän rukoilee, jotta näkisimme ja vastaanottaisimme totuuden.
Hän rukoilee, että jokainen koettelemus edistäisi kasvuasi, -
että saisit lisää iloa ja vakautta, -
että kuulisit Häntä herkemmin ja voisit elää loistavammin.
Jokaisella koettelemuksella on taivaassa asetettu tulos.
Sinun miellyttävä tehtäväsi on selvittää Jumalan tahto.
Se on loistavaa ajattelua.
Kristuksessa ei tarvitse aloittaa vajeesta.
Aloitamme lopputuloksesta, josta Hän on huolehtinut.
Kaikki minä voin hänessä, joka minua vahvistaa. Fil. 4:13.
Kaikki minä voin Kristuksessa. Se on Pyhän Hengen asenne.
Hän voi tehdä kaiken, koska Hän on nero.
Kuitenkin ihmiset elävät ikään kuin eivät tietäisi sitä.
Hän on aina valmiina tarjoamaan apuaan.
"Tiedän tarkalleen, mitä tehdä. Minäpä kerron sinulle. "
"Voin antaa tosi hyviä neuvoja. Tiedän tarkalleen, mitä tehdä. "
Hänelle kaikki on mahdollista.
"Olen tosi hyvä siinä, se on erikoisalani!"
Saat huomata, että kaikki on Hänen erikoisalaansa!
Hän on nero eikä häpeile sitä.
"Sain tämän duunin, koska olen nero. "
"Rakastan ongelmia. Ne ovat selvää pässinlihaa. "
"Rakastan ongelmia, koska ne ovat Jeesuksessa. "
"Tiedän, mitä Hän rukoilee ja toimin sen mukaisesti. "
Hyvät uutiset sen kuin paranevat!
Kristuksessa oleminen on paras lähtökohta, -
koska silloin ei voi ajatella negatiivisesti.
Huono itsetunto, väsymys ja passiivisuus väistyvät.
Silloin ongelmat vain virkistävät.
Ongelmat osoittautuvatkin mielettömiksi siunauksiksi.
Mitä jos kaikki ongelmat tarjoaisivatkin virkistystä?
On aivan Jumalan tapaista muuttaa vihollisen ansat...
Jumala haluaa aina täysin päinvastaista kuin vihollinen.
Vihollinen haluaa sinun olevan väsynyt, pelokas ja ahdistunut.
Jumala haluaa sinun olevan levännyt, virkistynyt, iloinen, -
täynnä luottamusta ja elämäniloa.
Oikea lähtökohta on virkistynyt olo.
Jeesus sanoi, että sisimmästämme juoksevat virrat.
Avokätisyydessään Hän antaa virtoja, ei vain yhtä.
Kun sisimmästä juoksee virtoja, -
on joko vietettävä pitkä aika vessassa -
tai on opittava olemaan iloinen ja virkistynyt koko ajan.
Entä jos ongelmien onkin tarkoitus virkistää?
Ei tehdä voipuneeksi, väsyneeksi tai ahdistuneeksi, -
vaan täysin päinvastoin?
Se olisi hyvä uutinen, ilosanoma, taivas maan päällä.
Taivaassa ei ole uupumusta, ja me olemme yhteydessä sinne.
Entä jos opimmekin elämään uupumuksen yläpuolella?
Entä jos meidät onkin luotu olemaan täysiä eikä tyhjiä?
Lähtökohtamme takaa lopputuloksen.
Lähtökohtaisesti on vaalittava voimaannuttavia ajatuksia, -
jotta innostus tarttuisi myös tunne-elämän puolelle.
Muutoin kielteiset ajatukset ruokkivat kielteisiä tunteita.
Pian huomataan, ettei mikään huvita.
Mieli lannisti meidät.
Tunteet ja ajatukset taistelevat henkeä vastaan, -
vaikka niiden pitäisi olla hengelle alamaiset.
Tunteet hallitsevat, kun ajattelu on voimatonta.
Kielteinen mielenlaatu saa aikaan kyvyttömyyttä.
"Ei minusta ole siihen. "
"Ongelma on liian iso. Minä olen heikko ja pieni. "
Tunnemme olevamme kuin muurahaisia.
Saatamme vedota hajamielisyytemme.
"Enhän minä tuota osaa, olen niin epäkäytännöllinen. "
Silloin julistamme valhetta itsestämme, -
vaikka voisimme julistaa totuutta.
Jeesuksen tulo sisimpään poisti hajamielisyyden.
Epäkäytännöllisyys ja vanha luonto ovat poissa.
Uusi luomus on tilalla, ja sitä on myös julistettava.
Kaikki minä voin Kristuksessa, joka minua vahvistaa.
Ei ole asiaa, jota en voisi oppia tai tehdä -
Pyhän Hengen ja kuuden ystävän avulla.
Älä vahvista kielteisiä asioita.
Tosiasioiden ja totuuden välillä on ero.
Kristuksessa totuus on tärkeämpi kuin tosiasiat.
Jotkin asiat ovat ehkä totta, mutta totuus tekee vapaaksi.
Totuuden kertominen rakkaudella ei tarkoita sitä, -
että osoittaa toisten viat mahdollisimman kiltisti.
"Sanon sen kaikella rakkaudella." "- Ethän sano, senkin nilviäinen. "
Rakkaudella kerrottu totuus ei ole vikojen osoittamista kiltisti.
Viat ovat tosiasioita, mutta eivät totuus.
Totuus on, että he ovat kuolleet Kristuksen kanssa.
Totuus on se, keitä he ovat Jeesuksessa.
Rakkaudellisuus ei tarkoita toisen kilttiä haukkumista, -
vaan taitavaa korottamista. Voimme kertoa, -
ettei synti sido heitä enää, koska heillä on uusi identiteetti.
Rakkaudellinen totuus voimaannuttaa kuulijan -
ja innostaa häntä tulemaan ihmiseksi, joksi hänet on luotu.
Voimme kehua muita ja kertoa, mitä Jeesus merkitsee heille.
"Pystyt tähän, koska Jeesus on kanssasi. "
Totuus on henkilö, ja hänen nimensä on Jeesus.
Puhut Jeesuksesta, kun puhut totuutta rakkaudessa.
"Tätä Jeesus on sinulle. Sen vuoksi elämäsi on upea!"
Jumala nostaa sinut tavallisuuden yläpuolelle.
Kukaan ei voi olla tavallinen, kun hän on Jeesuksessa.
Se ei ole sallittua. Hän asuu sinussa, -
ja yksi hänen nimistään on Ihmeellinen. Entäs sinä?
Sinussa on ainakin potentiaalia olla hämmästyttävä.
Lähtökohta on Jumalan rakkaus meitä kohtaan.
Meidän on uskottava, että Hän haluaa meille hyvää.
Totuus on se, -
että Jumala on suunnitellut jokaiselle ongelmalle ratkaisun.
Totuus on se, että kaikki yhdessä vaikuttaa meidän parhaaksemme.
Kristuksen mieli kääntää heikkouden -
riemulliseksi herkkyydeksi Hänen hyvyydelleen.
Olemme hyvin herkkiä Jeesuksen kauneudelle.
Jos Hän ilmestyisi tähän nyt, menisitte ihan höperöiksi,-
kuin Homer Simpson, kun hän näkee kanankoiven ja kuolaa.
Kuolaisitte, tuijottaisitte ja lumoutuisitte siitä, kuka Hän on.
Koska Hän on vastustamaton.
Meidät on suunniteltu menemään höperöiksi.
Miehet, kun siis menette vaimonne kanssa yöpuulle, -
olette sängyssä Lady Gagan kanssa. (gaga=höperö)
En ole varma, onko se hyvä ajatus.
Sitä ajatusta ei välttämättä kannata ikuistaa jälkipolville.
Teen mitä vain, jotta saisin hymyn huulillenne.
Etuoikeutemme on, -
että voimme vangita ja korvata kielteiset ajatukset paremmilla.
Toisiin ajatuksiin tuleminen on katumuksen ydinolemus.
Jos ajattelutapasi johtaa epätoivottuun tilanteeseen, -
vaihda ajatukset uusiin.
Se saattaa mullistaa elämäsi.
Parempia ajatuksia on tarjolla, mikset valitsisi sellaista?
Tiedät jo, mihin tilaan synkät ajatukset vievät.
Voisitko vaihtaa ajatusta?
Enkelisi yrittää kuumeisesti viestittää näyttöruudullesi: -
"Olet elätellyt kuukausia tuota myrkyllistä ajatusta. "
"Lopeta!"
Aloitamme päivän mielenlaadulla, -
joka kannustaa tai lannistaa meitä.
Kielteinen mielenlaatu tappaa luovuuden -
ja ryövää voiman.
Room. 8:6: Hengen mieli on elämä ja rauha.
Se avaa näköalan eteenpäin -
ja auttaa iloitsemaan olosuhteista ja oivalluksista.
Hengen mieli houkuttelee vahvuuden esiin ja kehittää sitä.
Jumala valmistaa aina pääsyn kiusauksesta.
Siksi kukaan ei turhaudu taivaassa.
Voitteko kuvitella enkeleiden raapivan turhautuneena päätään?
"Tuli tenkkapoo. Mitä nyt? Turhauttaa ihan mielettömästi."
Sanoisiko Isä Jeesukselle: "Turhauttaa kyllä tosi paljon!"
Ei! Taivaassa ei ole ikinä ollut turhautumista.
Turhautuminen on tämän maailman rakennelma.
Olemme Kristuksessa. Lähtökohta takaa tuloksen.
Mitä jos turhautumisella on taivaallinen vastine?
Mitä jos turhautuminen onkin merkki siitä, -
että meille on jotain suurempaa tarjolla?
Mitä jos turhautuminen estää etenemisen suuntaan, -
johon Jumala ei halua sinun menevän?
Kun vastaan tulee este, pitää kääntyä ja mennä toisaalle.
Mitä jos turhautuminen kertoo, että voimme irrottaa istuinvyöt -
ja vähän jaloitella valtakunnassa?
Mitä jos Herra haluaa silloin sanoa: -
"Tuo ei toimi, mutta katsos tätä!"
Mitä jos se on merkki siitä, että suurempaa on tarjolla, -
ja huolehtiminen vain estää löytämästä sitä?
Jos koet turhautumista, -
Jumala yrittää kiinnittää huomiosi. "Onko kukaan kotona?"
"Valot kyllä palavat, mutta... Haluaisin antaa sinulle jotakin!"
Turhautuminen on tunnustus voimattomuudesta, esteistä, -
vaikeuksista ja mitättömyydestä. Niin ei ajatella valtaistuinsalissa.
Valtaistuinsalissa julistetaan meidän edistymistämme.
Kaikki minä voin Kristuksessa, joka minua vahvistaa.
Valtaistuinsalissa julistetaan sitä, keitä olemme Jeesuksessa.
Tätä täytyy työstää. Mutta jos aiot työstää sitä, -
voisitko tehdä sen hyvällä mielellä ja iloiten?
"Tosi siistiä!"
Pyhä Henki haastaa sinua -
arvioimaan käsityksesi ja lähtökohtasi uudelleen.
Ajatusten kiinnittäminen taivaallisiin on voimallista, -
koska silloin sydän ja mieli ovat sopusoinnussa -
sen kanssa, kuka Jumala meille on.
Mikä on sidottu taivaassa, voidaan sitoa myös maan päällä.
Taivaassa vapautettu voidaan vapauttaa myös maan päällä.
Joskus Herra kehottaa sitomaan jotakin turhautumisen kautta.
Jos aikoo sitoa jonkin esteen, -
pitää myös vapauttaa jotakin, joka kuljettaa eteenpäin.
Voisimmeko siis ainakin osoittaa vähän kiinnostusta?
"Mitäköhän Sinä nyt olet suunnittelemassa?"
Suuren ilosanoman kanssa voi elää vain yhdellä tavalla: -
hyvällä mielellä, ilolla, -
varmuudella ja uteliaisuudella: "Tiedän, että Isä rakastaa minua.
Mitäköhän Hän haluaa tehdä tämän ongelman kautta?"
Parhaimmat kysymykset löydettiin helluntaina: -
"Mitä tämä tarkoittaa?" ja "Mitä minun tulisi tehdä?"
Nämä kysymykset johdattavat suurempiin siunauksiin.
"En halua jäädä sokeaksi sille, mitä Sinä teet.
Tiedän, mitä vihollinen tai muut ihmiset aikovat, -
mutta mitä Sinä suunnittelet? Mitä tämä merkitsee meille?
"Mikä on minun osuuteni tässä? Mitä minun tulisi tästä ajatella?
"Miten voisin toimia yhteistyössä kanssasi? Mikä on lähtökohtani?
"Mihin tulokseen pitäisi tähdätä?" Kun ymmärrämme nämä asiat, -
olemme valmiita lähtemään.
Jokaiseen tilanteeseen sisältyy suurempi siunaus.
Mitä jos Valtakunnan vastine turhautumiseen on vahvistus?
Jumala haluaa vahvistaa sinua Jeesuksessa.
Kun koemme, ettemme pysty johonkin ja turhaudumme, -
silloin Isä haluaa meidän muuttavan ajattelutapaa -
ja ymmärtävän, että Hän haluaa vahvistaa meitä hengessä.
Hän haluaa kertoa meille jotain itsestämme -
ja siitä, kuka Hän on meille kussakin tilanteessa.
Vahvistuminen auttaa meitä menemään eteenpäin.
Entä jos ongelma auttaa saamaan ylennyksen hengessä?
Tai elämässä yleensä?
Kuinka moni toivoo voivansa vaihtaa työpaikkaa?
Mitä jos Herran suunnitelma onkin antaa teille ylennys?
Ainakin kannattaisi kysyä.
Ehkä Hän haluaa valtuuttaa jotakin.
Mitä Herra valtuuttaa elämässänne tällä hetkellä?
Mille Hän sanoo kyllä ja mihin Hän antaa luvan?
Jos vastaus Kristuksessa on 'kyllä' tai 'ei', -
mitä Hän valtuuttaa ja mille Hän antaa hyväksyntänsä?
Minkä ratkaisun Hän on valmistanut tilanteeseesi?
Mitä jos Jumala haluaa osoittaa sinulle suurempaa mielisuosiota?
Mitä jos Hän haluaa vahvistaa identiteettiäsi?
Mitä jos Hän haluaa kehittää uskoasi, -
jotta voisit luottaa siihen, että Hän haluaa parastasi?
Mitä jos Hän haluaa antaa ihan uusia toiveita sydämeesi?
Kerronpa jotain turhautumisesta:
jotta turhautumisen voi kääntää voitoksi, -
sen keskellä on löydettävä ylistys.
Jos alat ylistää turhautuessasi, -
pääset olosuhteinesi aivan uuteen tilaan.
Voit saada olosuhteesi nöyrtymään polvilleen -
Kristukselle sinussa. Kaikki alkaa ajatuksesta.
"Mitä tämä merkitsee meille, Isä? Miten Sinä näet tilanteeni?"
Ei siis riitä, että uskomme. Meidän täytyy vakuuttua.
Se on matkamme ydin.
Uskoa ei ole vaikea saada. Se perustuu rakkauteen.
Ihmiset eivät koe uskonsa riittävän.
Uskoon ei kannata keskittyä, vaan siihen, että on rakastettu.
Jos sinua rakastetaan, alat myös uskoa.
Rakkaus antaa voiman, jonka tuloksena on usko.
Usko on rakastamisen seuraus, siispä usko perustuu rakkauteen.
Kun tiedät, että Jumala rakastaa sinua suuresti, -
uskominen on helppoa. Luottamuskin syntyy helposti, -
koska se kohdistuu Jumalaan, joka on meitä paljon suurempi.
Eikö olekin hienoa voida pyytää Hänen apuaan ongelmissamme?
Usko perustuu rakkauteen.
Jumala opettaa meitä tulemaan täysin vakuuttuneiksi.
Niin Paavalikin kirjoitti Timoteukselle 2.Tim. 1:12:
"Olen varma siitä, että Jumala on voimallinen -
säilyttämään sen, mikä minulle on uskottu. "
Kristuksen mieli aina valitsee nerokkaan lähtökohdan, -
joka takaa mahtavan tuloksen.
2. Kun. 6 kertoo kahdesta miehestä, Elisasta ja Elisan palvelijasta.
Heillä oli eri lähtökohdat.
Toisella oli lähtökohtana pelko, huoli ja ahdistus.
"Voi, herrani! Peli on menetetty.
Sotajoukko etsii sinua ja ympäröi kaupunkia.
Minutkin varmaan tapetaan, joten olen mennyttä miestä.
Voi, herrani, mitä me nyt teemme?"
Hän ei ymmärrä, miksi Elisa hymyilee.
Elisa katselee näkyä aivan ihastuksissaan.
"Meidän sotajoukkomme ovat paljon suuremmat!"
Palvelija tekee johtopäätöksiä:
"Jatkossa en tarjoa Elisalle jogurttia iltapalaksi.
Eikä pitsaa aamiaiseksi. Miten niin meitä on enemmän?!"
Elisa näki tilanteen eri lähtökohdasta.
Hänelle tämä hetki oli historiallinen.
Vihdoin koittaisi hetki, jolloin Israelin koko sukupolvi -
pääsisi vapaaksi aramilaisista.
Elisa näki, että voitto tulisi heidän osakseen.
Hartaasti odotettu hetki oli käsillä.
Palvelija näki vain katastrofin, Elisa näki vain tulevan voiton.
Elisa lähtee miehiä vastaan, joilla on hänestä etsintäkuulutus.
He vertaavat kuvaa Elisaan. "Kovasti on samaa näköä, -
mutta eihän se tuo voi olla, ellei hän ole täysi idiootti!"
He tunkevat valokuvan farkkujensa takataskuun -
ja Elisa kysyy, miten voisi olla heille avuksi.
"Me etsimme Elisaa. " - "No, seuratkaapa minua. "
Siinä sitten patikoidaan parikymmentä kilometriä -
kun Elisa johdattaa heidät Israelin kuninkaan luokse.
Kuningas tahtoisi tappaa miehet, mutta Elisa järjestää heille pidot.
He ovat saaneet tarpeekseen. Kypsää porukkaa.
Eikä aramilaisia enää sen koommin nähty Israelissa.
Siinä lopputulos! Miehillä oli sama tilanne, -
mutta lähtökohdat olivat täysin erilaiset.
Sinulla on arvovaltaa, voimaa ja suosiota -
valita ajatuksillesi oikea lähtökohta.
On ilon täyteinen ja miellyttävä tehtäväsi -
valita oikea lähtökohta.
Saat olla utelias.
Saat olla innoissasi. "Mitäköhän aiot tehdä, Isä?"
Kaleb oli osa kahdentoista miehen valiojoukkoa.
Se oli kuin sotilasversio Idols-laulukilpailusta.
Jokaisesta heimosta oli valittu sotilasidoli.
Jokaisen heimon kesken järjestettiin kilpailut, -
jotta löydettäisiin kaikista karskeimmat soturit.
Heimot olivat tosi ylpeitä omista edustajistaan.
Kaikki kaksitoista ovat isoja, päteviä kavereita.
He lähtivät. Kymmenen heistä palasi täysin lannistuneena.
He olivat karskeja miehiä.
He näkivät maassa jättiläisiä ja tunsivat itsensä muurahaisiksi.
He lannistuivat, koska heidän lähtökohtansa -
poikkesi Joosuan ja Kalebin lähtökohdasta.
Kaleb sen sijaan oli tosi innoissaan jättiläisistä.
Hän ei malttanut odottaa, että pääsisi heidän kimppuunsa.
Kaleb uskoi jättiläisten häviävän. Hänellä oli oikea lähtökohta, -
joka takasi hänelle lopputuloksen. "Jättiläisiä! Tosi siistiä!"
Koska Jumala on mielistynyt meihin, -
jättiläiset joutuvat tappiolle. Jumala on meidän kanssamme.
Hän ei malttanut odottaa. Neljä- kymmentä vuotta myöhemmin -
heidän vastassaan oli Hebron, viimeinen valloittamaton linnake.
He olivat olleet voitokkaita. Kaleb työntyi eturintamaan -
ja sanoi Joosualle: "Kuule, hemmo."
"Kuulit, mitä Mooses lupasi minulle. "
"Se seisoo edessämme! Jättiläiset ovat saarrettuina.
He ovat kamalan häijyjä! Tästä tulee mahtavaa!
Haluan linnakkeen perintömaakseni. "
Kalebin lähtökohta oli, että Jumala on kaikkivaltias.
Hän paloi halusta kohdata jättiläiset.
Toiset hän työnsi syrjään: "Hankkikaa oma perintönne!"
"Tämä kuuluu minulle. Olen kahdeksankymppinen, -
elämäni kunnossa ja minä pistän tuulemaan!
"Tämä saattaa olla viimeinen taistelumme, -
joten apus minulle. Lähtekää te muut lomalle!"
Hänen lähtökohtansa oli Kaikkivaltias.
Hän uskoi Jumalan tukeen ja näki ainoastaan voiton.
Lähtökohta takaa aina lopputuloksen.
Daavid kohtasi Goljatin. 1. Sam. 17:n mukaan -
Daavid kommentoi tilannetta neljä kertaa israelilaisille -
ja kaksi kertaa Goljatille.
Hän tiesi, että taistelu kuului Herralle ja miten se päättyisi.
Hän tiesi lopputuloksen. Hän tiesi, ettei kuolisi, -
koska Samuel oli profetoinut hänestä tulevan kuninkaan.
Hän ei ollut vielä kuningas, joten hän ei voinut kuolla.
Goljatille koittaisi epäonnen päivä.
Jumala oli mieltynyt hänen sydämeensä, -
koska hänen lähtökohtansa oli sama kuin Jumalalla.
Daavid tunsi Jumalan sydämen joka tilanteessa ja ongelmassa.
Daavid tunsi Jumalan rakkauden joka hetki.
Joka tilanteessa Daavid näki Jumalan.
Hän osasi lukea Jumalan sydäntä kohdatessaan uusia ongelmia.
Siinä on hyvä lähtökohta.
Daavid sanoi, että olisi masentunut, -
ellei hän olisi uskonut saavansa kokea Herran hyvyyttä -
elävien maassa.
Hän ei valinnut kielteisyyttä, vaan sen vastakohdan.
Aion uskoa, että saan kokea Herran hyvyyttä tässä tilanteessa.
Elävien maassa valitsen sen, että uskon Hänen hyvyyteensä.
Kun lähdemme liikkeelle voitosta, saamme tuloksia Jumalan avulla.
Tulos on aina parempi kuin osaamme odottaa.
Jumala haluaa ratkaista ongelman, mutta myös kasvattaa Kristuksessa.
Saat vahvistua vallassa, kunniassa ja uskossa.
Sinä saat kasvaa ja vastaanottaa lisää mielisuosiota.
Kristuksessa olemme alttiimpia -
virkistymiselle kuin kuivuudelle.
Siinäpä vasta loistava ajatus!
Olet altis virkistymiselle, -
koska sisimmästäsi kumpuavat elävän veden virrat.
Olet altis Jumalan voimalle, mutta viholliselle et ollenkaan.
Ellet sitten halua olla.
Uudistunut mieli keskittyy Majesteettiin.
Lähtökohtamme määrää lopputuloksen.
Olemme Kristuksessa, joten ongelmammekin ovat Hänessä.
Jumalalla on jokaiselle ongelmalle ratkaisu.
Tehtäväsi, jos otat sen vastaan, -
on esittää Jumalalle kysymyksiä ennen nukkumaanmenoa.
Minkä ratkaisun olet valmistanut -
niihin ongelmiin, joiden kanssa painiskelen?
Ratkaisun löytäminen tuottaa kunniaa Sinulle -
ja osoittaa valtaasi ja voimaasi.
Mikä on lopputulos? Lähtökohdan voi johtaa siitä.
Sitten löytää lähtökohdan, josta olisi pitänyt aloittaa.
Lisäksi Jumala antaa meille armon innostua.
Voimme iloita kaikesta,
koska ongelman tarkoitus on antaa suurempi siunaus.
Tässäkin salissa on paljon lunastamattomia siunauksia.
Se johtuu siitä, että lähtökohtamme ovat vääriä.
Jokainen ongelmasi on Kristuksessa kanssasi.
Mitä Hän on valmistanut sinun varallesi?
Mitä Hän on tekemässä?
Ollaan uteliaita ja odottavaisia.
Kysytään Herralta. Iloitaan.
Iloitaan, kun kohtaamme ongelman, -
koska sen tarkoitus on edistää kasvuamme.
Valitaan oikea lähtökohta.
Valitse paikka, jolla aiot seistä.
Se on paikka, jolla alat nähdä asioita, -
jotka Jumala näkee.
Rukoillaan.
Kiitos, Isä.
Kiitos, kiitos, kiitos, kiitos.
Kiitos, että tämä on uuden elämän alku.
Saamme kääntyä kohti parempaa.
Kiitos, että saamme alkaa elää loppumattoman loistavaa elämää.
Kiitos, että saamme löytää uudestaan -
Kristuksen meissä, kirkkauden toivon.
Kiitos, että saamme etsiä ja löytää Sinut joka ongelmassa.
Kiitos tulevaisuudesta ja toivosta. Kiitos, että lisäät iloamme, -
koska Sinäkin olet aina iloinen. En tunne ketään onnellisempaa.
Kukaan ei ole yhtä valoisa luonteeltaan.
Kiitos, että kaikki vaikuttaa hyväksi -
ja että saamme pitää kaikkea ilona, -
koska Sinulla on suunnitelma elämämme varalle.
Kiitos nerokkaasta Pyhästä Hengestä.
Hän kertoo meille ongelmien ratkaisut.
Hän kertoo, mistä aloittaa, ja auttaa meitä ajattelemaan, -
koska Hän on ihmeellinen. Hän on auttajamme.
Kiitos, kiitos, kiitos, kiitos...
Jeesuksen nimessä minä julistan -
tälle rakennukselle ja kaikille sisääntulijoille, -
että jokainen, joka astuu sisään -
saa uudistua mieleltään hengessä.
Julistan uutta ajattelutapaa ja toivon nousemista sydämissä.
Tulkoon hengellisestä ihmisestä räjähtävää iloa -
ja toivomme vahvistukoon, kun näemme, mitä Herra tekee.
Julistan Jeesuksen mielisuosiota ja taivaallista etulyöntiasemaa.
Uudistukoon mielemme Jeesuksen nimessä.
Julistan, että tämä viikonloppu saa olla uuden aikakauden alku.
Elämässänne koittaa merkittävä aika.
Luonteenne, ajattelunne ja tapanne nähdä asiat -
saavat alkaa elpyä ja uudistua.
Herra haluaa siirtää teidät kellarista kattohuoneistoon.
Haluan, että teillä on hyvä näköala, -
hyvä näköala valtakunnassa. Haluan, että näette sydämeni.
Haluan, että tiedätte, mitä rakkauteni saa aikaan.
Olen asettanut jokaiseen kohtaamaanne tilanteeseen -
siunauksen, mielisuosion, lupauksen ja varustuksen.
Aion opettaa uudenlaista ajattelua ja näkemistä, -
siunauksiin tarttumista, ja niihin juurtumista,-
ja niiden jakamista muille.
Jeesuksen nimessä kiitämme Sinua, Isä siitä, -
että aiomme tarttua suurempaan siunaukseen.
Tartumme siihen todella. Haluan alkaa ajatella näin.
Haluan sitä! Haluan sitä!
Jokaisella solullani haluan ajatella niin.
Haluan ajatella kuten Jeesus. Haluan nähdä kirkkauden kaikkialla.
Haluan nähdä Jumalan hyvyyden ja upottautua siihen.
Haluan hukuttautua siihen ja herätä siinä henkiin.
Haluan alkaa elää Jumalan hyvyydessä.
Tästä lähtien aion ajatella vain sillä tavalla, -
jolla Sinä ajattelet.
Tapahtukoon niin, Isä. Jeesuksen nimessä.
Aamen.
Suomennos: Katri Filppu